## **ПРОТОКОЛ №1**

## ОТ ЗАСЕДАНИЕ НА

## „ОБЛАСТЕН СЪВЕТ ПО ЖИВОТНОВЪДСТВО – СОФИЯ ОБЛАСТ”

Днес, 02.12.2021 г., в гр. София, в сградата на ОД „Земеделие“ – София област се проведе 1-то редовно заседание на „Областен съвет по животновъдство – София област”

**I. На заседанието присъстваха**:

1. Антония Сашкова Стоименова – директор на ОД ”Земеделие”- София област;

2. Трендафилка Симеонова Михайлова - ст.експерт в ГД „Аграрно развитие”;

3. Борислав Ненчов Павлов - животновъд с.Бучин проход, община Костинброд;

4. Емил Цветанов Атанасов – гл. директор на ГД „Аграрно развитие”;

5. Цветомир Стоянов Христов – животновъд от гр. Етрополе;

6. Дончо Петров Петров - животновъд от с. Антон

Във връзка с пандемията от „COVID - 19” беше осъществена конферентна връзка с още 9 животновъди, които потвърдиха участието си в „Областен съвет по животновъдство – София област”.

**II. Дневен ред**

1. Запознаване с Правилника за организацията и дейността на Съвета по животновъдство;
2. Заявление за членство в „Областен съвет по животновъдство – София област”;
3. Избор на ръководство с мандат от две години;
4. Достъп на собственици /ползватели/ на животновъдни обекти до системата на БАБХ;
5. Разглеждане на предложения, поставени от животновъдите в Софийска област.

**По т. 1** от дневния ред присъстващите се запознаха с Правилника за организацията и дейността на Съвета по животновъдство / Обн. ДВ, бр.60 от 20 юли 2021 г./.

**По т. 2** от дневния ред 12 бр. животновъди подадоха заявления за членство в „Областен съвет по животновъдство – София област”.

**По т. 3** от дневния ред за Съвета е необходимо да бъде избрано представително лице – председател, зам. председател и оперативен член – секретар. Председателят и зам. председателят да бъдат избрани от средите на животновъдите, с мандат 2 години. Секретарят да бъде представител на ОД „Земеделие“ – София област, за да може оперативно да координира срещите, да изпраща информация, да приема предложения за съвещания и др. За председател беше преизбран Цветомир Христов, за зам. председател­­ - Дончо Петров, а за секретар – Трендафилка Михайлова, ст.експерт в ГД „АР”.

**По т. 4** от дневния ред на животновъдите беше предоставена инструкция за предоставяне на достъп до Интегрираната информационна система на Българска агенция по безопасност на храните. Това улеснява животновъдите да контролират животните в собствените си ферми и да нанасят актуални промени в системата.

**По т. 5** от дневния ред на основа на поставените и обсъдени проблеми от предишните заседания „Областен съвет по животновъдство” – София област

дава следните предложения за подобряване състоянието на животновъдството:

5.1. Необходимо е да се потърси съдействие от НСОРБ, които да дадат указания на общините за начина, по който следва да прилагат ЗСПЗЗ по отношение на животновъдите и наетите от тях площи, в следните случаи:

5.1.2.Някои общини не прилагат чл.37 и, ал.15 от ЗСПЗЗ при сключване на договори за наем и аренда на пасища, мери и ливади от общинския поземлен фонд с животновъди. За имотите, които изцяло или частично не попадат в актуалния към датата на подписване на договора специализиран слой по чл.5, ал.2 от Наредба 2 от 17 февруари 2015 г. за критериите за допустимост на земеделски площи за подпомагане по схеми и мерки за плащане на площ, не се дължи заплащане на наемна цена, съответно арендно плащане за две стопански години от сключването на договора.

5.1.3.Общините не разпределят равномерно пасища и ливади на животновъди. Необходимостта от осигуряване на храна на животните за зимния период налага общините да вземат предвид този факт, при разпределяне на общински имоти - не само на пасища, но и на ливади, пропорционално към всеки животновъд в населеното място.

**Водещ на заседанието: /П/**

**Председател - Цветомир Стоянов Христов**

***Протокол: /П/***

***Секретар - Трендафилка Михайлова***

*Ст.експерт ГД”АР”*